钦定古今图书集成/明伦汇编/官常典/第141卷 > 绞
## 钦定古今图书集成/明伦汇编/官常典/第141卷 > 绞

皋陶之后，分封于“绞。”

按《路史》：“皋陶有子三人，长伯翳，次仲甄，次封偃，为偃
姓。偃、匽之后，有州绞、贰、轸、谣、皖、参、会、阮、棐、鬲、郦、郾、止、
舒、庸、舒、鸠、舒、龙、舒、蓼、舒、鲍、舒、龚、绞、佼”，则朱灭之后，以
国命氏。

周桓王十九年春郧人会随绞州蓼以伐楚。

按《春秋》不书。按《左传》桓公十一年春，“楚屈瑕将盟
贰、轸。郧人军于蒲骚，将与随、绞、州、蓼伐楚师。”

桓王二十年冬，楚伐绞，败之。

按《春秋》不书。按《左传》，桓公十二年冬，楚伐绞，军其
南门。莫敖屈瑕曰：“绞小而轻，轻则寡谋。请无捍采樵
者以诱之。”从之。绞人获三十人。明日，绞人争出，驱楚
役徒于山中。楚人坐其北门而覆诸山下，大败之，为
城下之盟而还。